EA กำลังผลิตไฟฟ้าโซลาร์-ลม หนุนกำไรโตแกร่งโบรกฯ แนะ “ซื้อ” ให้เป้าหมายพื้นฐาน 30 บาท
บล.ธนชาต ระบุว่า ยังมองกำลังการผลิตไฟฟ้าพลังงานแสงอาทิตย์ + ลม ของ EA ที่เพิ่มขึ้น 90MW+126MW ในปี 59 จะเป็นปัจจัยหนุนกำไรขยายตัวได้แกร่ง 89-95% ในปี 58-59ที่ 3 พันล้านบาท และ 5.9 พันล้านบาท ตามลำดับ แนะนำ “ซื้อ” EA ด้วยเป้าหมายพื้นฐาน 30 บาท 
13 ส.ค. 2558

บล.ธนชาต ระบุในบทวิเคราะห์ (12 ส.ค.) ว่ากำไรบริษัท พลังงานบริสุทธิ์ จำกัด (มหาชน) หรือ EA ต่ำกว่าคาดเล็กน้อยจากธุรกิจ Biodiesel แม้กำไรไตรมาส 2/58 ที่ 741 ล้านบาท เพิ่มขึ้น 82% จากปีก่อนและ เพิ่มขึ้น 26% จากไตรมาสก่อนจะต่ำกว่าที่คาดการณ์ไว้ก่อนหน้านี้ที่ 800-850 ล้านบาท แต่แป็นเหตุมาจากธุรกิจ Biodiesel มากกว่าธุรกิจ Solar Farm ที่เป็นธุรกิจหลักในการสร้างการเติบโตในอนาคต
โดยยังมองกำลังการผลิตไฟฟ้าพลังงานแสงอาทิตย์ + ลม ที่เพิ่มขึ้น 90MW+126MW ในปี 59 จะเป็นปัจจัยหนุนกำไรขยายตัวได้แกร่ง 89-95% ในปี 58-59ที่ 3 พันล้านบาท และ 5.9 พันล้านบาท ตามลำดับ ทั้งนี้แนะนำ “ซื้อ” EA ด้วยเป้าหมายพื้นฐาน 30 บาท